Lifx opruster voldsomt mod Philips Hue

Med en stribe nye pærer, et helt nyt fysisk kontrolpanel og et alternativ til Ambilight lægger Lifx i kakkelovnen til kamp mod konkurrenterne Philips Hue og IKEA Trådfri.

Vi har tidligere anmeldt Lifx-systemet af intelligent belysning. Her er en liste over nyhederne, der præsenteres på årets CES-messe:

Lifx Filament White

Vintage-pærer med hygge-effekt er blevet svært populære. På CES lancerer Lifx ST64 Teardrop (der efterfølges af G95 Globe) med LED-stave. Lifx lancerer henholdsvis en røget, en ravfarvet og en gennemsigtig glas-version. Pærerne sælges som singles i varm hvid, 2700 K. De glødepære-lignende pærer er bygget med samme teknologi som resten af Lifx-sortimentet og understøtter alle stemmeassistenter, cloud-forbindelse og fjernkontrol til at tænde/afbryde samt til at justere lysstyrken.

Lifx Filament.

Lifx Switch

Dette nye kontrolpanel med fire kontakter er, ifølge Lifx, en “banebrydende nyhed i smart LED-lys verdenen”. Produktet er skabt til at kunne styre “hele hjemmet” og kan dermed tilkobles og kontrollere flere pærer samtidig. Faktisk kan Lifx Switch også kontrollere ikke-forbundne pærer, idet den har et indbygget Lifx Control Module, der takket være cloud-forbindelse giver mulighed for planlægning, stemmestyring med mere.

Switch kommer i butikkerne til foråret til en vejledende udsalgspris på 120 dollars – 800 kroner inden danske skatter og afgifter.

Lifx Switch.

Lifx Z TV 360 Kit + Lifx Z Gamer Kit

Lifx har også et alternativ til Hue Sync Box og Ambilight. Som en tilføjelse til “Z”-serien, der består af Lifx LED-strips, lanceres Z TV 360˚ Kit og Z Gamer Kit, der er designet til at klæbe fast bag på tv’er og skærme. 360˚ Kit inkluderer hjørne-samlinger og LED-strips i tilpasset længde, der kan følge tv’ets kanter. Z TV, der blev lanceret i 2019, bestod af en enkelt strip på 1 meter, der kunne placeres horisontalt bag tv’et. Begge produkter kommer i handelen i løbet af foråret til priser på 100 dollars (Z TV 360) og 70 dollars (Z Gamer Kit).

Lifx Z TV 360.

Lifx Candle White To Warm

Lifx Candle White to Warm er en justerbar hvid udgave i Candle-serien og en tilføjelse til den tidligere lancerede Lifx Candle Color. Med Lifx-app’en eller en af de populære stemmestyrings-tjenester kan man justere lyset fra kølig hvid til varm hvid ligesom i Lifx Mini Day & Dusk-produktet. I butikkerne til foråret til 30 dollars (200 kroner).

Lifx Candle White to Warm.

Lifx App 4.0

Med udgangspunkt i forbrugerundersøgelser og -feedback har Lifx opdateret sin app, så den er “designet til at reducere antallet af trin fra ét sted til et andet – og til at ændre fokus fra din telefon til dit hjem”. Appen frigives i midten ja januar måned.

Lifx App 4.0.

Lifx opruster voldsomt mod Philips Hue